ระเบียบคณะกรรมการกองทุนเงินทดแทนว่าด้วยการงบประมาณการรับเงิน การจ่ายเงิน การเก็บรักษาเงินและการนำเงินกองทุนเงินทดแทนไปใช้ในการบำบัดรักษาและส่งเสริมการฟื้นฟูสมรรถภาพในการทำงานส่งเสริมหรือป้องกันเกี่ยวกับความปลอดภัยในการทำงาน และการดำเนินงานของสำนักงานกองทุนเงินทดแทนพ.ศ. ๒๕๖๐ โดยที่เป็นการสมควรปรับปรุงระเบียบว่าด้วยการรับเงินการจ่ายเงิน และการเก็บรักษาเงินที่ได้รับจัดสรรจากดอกผลของกองทุนตามมาตรา ๒๘ วรรคสอง แห่งพระราชบัญญัติเงินทดแทน พ.ศ. ๒๕๓๗ เพื่อให้การปฏิบัติงานของสำนักงานประกันสังคมเป็นไปอย่างมีประสิทธิภาพและมีความคล่องตัวอาศัยอำนาจตามความในมาตรา ๓๒ (๓)แห่งพระราชบัญญัติเงินทดแทน พ.ศ. ๒๕๓๗ คณะกรรมการกองทุนเงินทดแทนโดยความเห็นชอบของกระทรวงแรงงานจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนเงินทดแทนว่าด้วยการงบประมาณการรับเงิน การจ่ายเงิน การเก็บรักษาเงินและการนำเงินกองทุนเงินทดแทนไปใช้ในการบำบัดรักษาและส่งเสริมการฟื้นฟูสมรรถภาพในการทำงานส่งเสริมหรือป้องกันเกี่ยวกับความปลอดภัยในการทำงานและการดำเนินงานของสำนักงานกองทุนเงินทดแทน พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบสำนักงานประกันสังคมว่าด้วยการรับเงินการจ่ายเงิน การเก็บรักษาเงินและการนำเงินกองทุนเงินทดแทนไปใช้ในการบำบัดรักษาและส่งเสริมการฟื้นฟูสมรรถภาพในการทำงานส่งเสริมหรือป้องกันเกี่ยวกับความปลอดภัยในการทำงานและการดำเนินงานของสำนักงานกองทุนเงินทดแทน พ.ศ. ๒๕๔๙ข้อ๔ ในระเบียบนี้ศูนย์ หมายความว่า ศูนย์ฟื้นฟูสมรรถภาพคนงานภาคเลขาธิการ หมายความว่าเลขาธิการสำนักงานประกันสังคมผู้อำนวยการ หมายความว่า ผู้อำนวยการศูนย์ฟื้นฟูสมรรถภาพคนงานภาคคณะกรรมการ หมายความว่า คณะกรรมการกองทุนเงินทดแทนหลักฐานการจ่าย หมายความว่าหลักฐานซึ่งแสดงว่าได้มีการจ่ายเงินให้แก่ผู้มีสิทธิได้รับเงินตามกฎหมายหรือตามข้อผูกพันแล้วใบสำคัญคู่จ่าย หมายความว่าหลักฐานการจ่ายที่ใช้เป็นใบเสร็จรับเงิน และให้รวมถึงหลักฐานของธนาคารแสดงการจ่ายเงินให้แก่ผู้มีสิทธิได้รับเงินและหลักฐานการนำเงินเข้าบัญชีเงินฝากธนาคารรวมทั้งเอกสารอื่นในลักษณะเดียวกันตามที่เลขาธิการประกาศกำหนดใบเสร็จรับเงิน หมายความว่าหลักฐานแสดงการรับเงินที่สำนักงาน หรือศูนย์ออกให้แก่ผู้ชำระเงินปีงบประมาณ หมายความว่า ระยะเวลาตั้งแต่วันที่ ๑มกราคม ถึงวันที่ ๓๑ ธันวาคมของปีเดียวกัน และให้ใช้ปี พ.ศ. นั้นเป็นชื่อสำหรับปีงบประมาณนั้นเงินกองทุนเพื่อบริหารกองทุนเงินทดแทน หมายความว่าเงินดอกผลของกองทุนเงินทดแทนที่ได้รับจัดสรรเพื่อเป็นค่าใช้จ่ายในการบำบัดรักษา และส่งเสริมการฟื้นฟูสมรรถภาพในการทำงานของลูกจ้างค่าใช้จ่ายในการส่งเสริมหรือป้องกันเกี่ยวกับความปลอดภัยในการทำงานค่าใช้จ่ายในการดำเนินงานของสำนักงานกองทุนเงินทดแทน และค่าใช้จ่ายตามมาตรา ๔๓การงบประมาณ หมายความว่า ประมาณการรายรับ และงบประมาณรายจ่ายของเงินกองทุนเพื่อบริหารกองทุนเงินทดแทนตามมาตรา๒๘ วรรคสองประมาณการรายรับ หมายความว่าเงินที่อาจได้รับจัดสรรของแต่ละปีเพื่อบริหารสำนักงานตามที่กระทรวงแรงงานกำหนดงบประมาณรายจ่าย หมายความว่าเงินที่ได้รับจัดสรรเป็นค่าใช้จ่ายประจำปีตามที่คณะกรรมการเห็นชอบรายได้ หมายความว่าเงินของสำนักงานซึ่งได้รับจัดสรรเพื่อจ่ายตามมาตรา ๒๘ วรรคสองการโอนหรือการเปลี่ยนแปลงรายการค่าใช้จ่าย หมายความว่าการโอนเปลี่ยนแปลงรายการค่าใช้จ่าย หรือการโอนงบประมาณระหว่างงบรายจ่ายการเปลี่ยนแปลงรายการหรือจำนวนเงินที่ได้รับจัดสรรเป็นค่าใช้จ่ายของรายการตามงบประมาณรายจ่ายที่กำหนดไว้หน่วยเบิกจ่าย หมายความว่าหน่วยงานของสำนักงานที่ได้รับมอบหมายให้มีอำนาจหน้าที่และปฏิบัติหน้าที่เป็นผู้เบิกจ่ายเงินตามที่สำนักงานกำหนดข้อ๕ วิธีปฏิบัติอื่นใดที่มิได้กำหนดไว้ในระเบียบนี้ให้นำข้อกำหนดในระเบียบว่าด้วยการเบิกจ่ายเงินการเก็บรักษาเงิน การนำเงินส่งคลังและวิธีการงบประมาณของส่วนราชการที่ใช้บังคับอยู่มาใช้โดยอนุโลมและการใดที่ระเบียบดังกล่าวกำหนดให้เป็นหน้าที่ของผู้อำนวยการกองคลังเป็นผู้ปฏิบัติให้เป็นหน้าที่ของเลขาธิการหรือผู้ซึ่งเลขาธิการมอบหมายข้อ๖ ให้เลขาธิการรักษาการตามระเบียบนี้และมีอำนาจหน้าที่ในการวินิจฉัยกำหนดหลักเกณฑ์และวิธีปฏิบัติเพื่อให้เป็นไปตามระเบียบนี้หมวด ๑การจัดทำและการเสนองบประมาณ ข้อ๗ ให้สำนักงานจัดทำแผนงบประมาณประจำปีประกอบด้วยรายงานสถานะดอกผลของกองทุน ประมาณการรายรับ ยุทธศาสตร์และเป้าหมายการดำเนินงาน ผลผลิต วงเงิน และรายละเอียดที่ขอรับการจัดสรรงบประมาณรายงานผลการดำเนินงานและผลการใช้จ่ายเงินงบประมาณรายจ่ายในปีที่ผ่านมาเพื่อเสนอขอความเห็นชอบต่อคณะกรรมการล่วงหน้าไม่น้อยกว่าหกสิบวันก่อนวันเริ่มต้นปีงบประมาณก่อนนำเสนอกระทรวงแรงงานเพื่อให้ความเห็นชอบต่อไปทั้งนี้การเสนองบประมาณ ซึ่งจะมีการก่อหนี้ผูกพันงบประมาณรายจ่ายปีต่อไปให้ระบุประเภทค่าใช้จ่ายและวงเงินที่จะต้องผูกพันในแต่ละปีงบประมาณให้ชัดเจนข้อ๘ งบประมาณรายจ่ายให้จำแนกดังนี้(๑)งบบุคลากร(๒)งบดำเนินงาน(๓)งบลงทุน(๔)งบเงินอุดหนุน(๕)งบรายจ่ายอื่น นอกจาก (๑) ถึง (๔)ทั้งนี้งบดังกล่าวให้เป็นไปตามหลักการจำแนกประเภทรายจ่ายตามงบประมาณข้อ๙ กรณีที่งบประมาณรายจ่ายประจำปีออกใช้ไม่ทันปีงบประมาณให้ใช้วงเงินงบประมาณรายจ่ายของปีงบประมาณที่ล่วงมาแล้วไปพลางก่อนแต่ต้องไม่เกินหนึ่งร้อยยี่สิบวัน โดยได้รับอนุมัติจากเลขาธิการหมวด ๒การจัดสรรการใช้จ่ายและการโอนหรือเปลี่ยนแปลงรายการค่าใช้จ่าย ข้อ๑๐ ให้สำนักงานประกันสังคมเสนอความเห็นเกี่ยวกับการจัดสรรเงินกองทุนตามมาตรา๒๘ วรรคสอง ภายในกรอบวงเงินที่ได้รับความเห็นชอบเป็นค่าใช้จ่ายในแต่ละปีตามข้อ ๗ต่อกระทรวงแรงงานเพื่ออนุมัติจัดสรรเป็นค่าใช้จ่ายประจำปีข้อ๑๑ ให้สำนักงานประกันสังคมประกาศการจัดสรรเงินรายได้ตามงบประมาณรายจ่ายประจำปีที่ได้รับอนุมัติจากกระทรวงแรงงานและดำเนินการจัดสรรเงินให้หน่วยเบิกจ่ายตามหลักเกณฑ์และวิธีการที่สำนักงานประกันสังคมประกาศกำหนดข้อ๑๒ การใช้จ่ายเงินที่ได้รับจากการจัดสรรการโอนหรือการเปลี่ยนแปลงงบประมาณรายจ่าย ให้เป็นไปตามหลักเกณฑ์ ดังต่อไปนี้(๑)ค่าใช้จ่ายในการดำเนินงานของสำนักงานกองทุนเงินทดแทนให้จ่ายเป็นค่าใช้จ่าย ได้แก่(๑.๑)งบบุคลากร(๑.๒)งบดำเนินงาน(๑.๓)งบลงทุน(๑.๔)งบเงินอุดหนุน(๑.๕)งบรายจ่ายอื่น(๒)ค่าใช้จ่ายในการบำบัดรักษาและส่งเสริมการฟื้นฟูสมรรถภาพในการทำงานของลูกจ้างตามประกาศกระทรวงแรงงาน(๓)ค่าใช้จ่ายในการส่งเสริม หรือป้องกันเกี่ยวกับความปลอดภัยในการทำงานให้จ่ายเป็นค่าใช้จ่ายได้แก่(๓.๑)งบดำเนินงาน(๓.๒)งบเงินอุดหนุน ให้จ่ายเป็นค่าใช้จ่ายเพื่อการวิจัยส่งเสริมเผยแพร่ประชุมสัมมนาการฝึกอบรมและเป็นเงินอุดหนุนเกี่ยวกับการดำเนินงานเพื่อความปลอดภัยในการทำงานหรือค่าใช้จ่ายตามที่คณะกรรมการให้ความเห็นชอบข้อ๑๓ การใช้จ่ายงบประมาณรายจ่ายตามระเบียบนี้ให้เลขาธิการเป็นผู้มีอำนาจหน้าที่และรับผิดชอบข้อ๑๔ การโอนหรือการเปลี่ยนแปลงรายการค่าใช้จ่ายให้เลขาธิการมีอำนาจดำเนินการได้ภายในวงเงินครั้งละไม่เกินหนึ่งล้านบาทหากวงเงินเกินหนึ่งล้านบาทต้องได้รับความเห็นชอบจากคณะกรรมการ ทั้งนี้ต้องไม่ก่อให้เกิดการผูกพันข้ามปีงบประมาณหมวด ๓การรับเงิน ข้อ๑๕ การรับเงินตามระเบียบนี้ให้รับจากเงินรายได้กรณีที่มีดอกผลจากเงินรายได้หรือรายได้อันเนื่องจากการใช้จ่ายเงินงบประมาณรายจ่ายตามมาตรา๒๘ ให้รับไว้เป็นเงินรายได้อื่น ตามหลักเกณฑ์และวิธีการที่สำนักงานประกันสังคมประกาศกำหนดเมื่อสิ้นปีงบประมาณให้นำเงินรายได้อื่นเงินเหลือจ่าย หรือจ่ายไม่หมดส่งคืนกองทุนตามหลักเกณฑ์และวิธีการที่สำนักงานประกันสังคมประกาศกำหนดหมวด ๔การจ่ายเงิน ข้อ๑๖ การใช้จ่ายเงินงบประมาณรายจ่ายตามข้อ ๑๒ให้ใช้จ่ายตามหลักเกณฑ์วิธีการและอัตราของทางราชการโดยอนุโลมการใช้จ่ายเงินนอกเหนือจากที่กำหนดในวรรคหนึ่งต้องได้รับความเห็นชอบจากคณะกรรมการข้อ๑๗ ค่าใช้จ่ายที่มีการก่อหนี้ผูกพันแล้วแต่ไม่อาจเบิกจ่ายให้แล้วเสร็จก่อนสิ้นปีงบประมาณให้เบิกจ่ายได้ในปีถัดไปการก่อหนี้ผูกพันที่มีภาระผูกพันข้ามปีงบประมาณให้เบิกจ่ายได้จนกว่าสิ้นสุดภาระผูกพันกรณีที่ไม่ได้ก่อหนี้ผูกพันแต่มีความจำเป็นต้องใช้จ่ายเงินนั้นต่อไปอีกให้สำนักงานขออนุมัติกันเงินต่อคณะกรรมการเพื่อดำเนินการก่อหนี้ผูกพันให้แล้วเสร็จภายในหกเดือนแรกของปีถัดไปในกรณีจำเป็นและมีเหตุผลอันสมควรคณะกรรมการจะอนุมัติเงินได้แม้จะล่วงเลยเวลาดังกล่าวหมวด ๕การอนุมัติเบิกจ่ายเงิน ข้อ๑๘ การจ่ายเงินตามข้อ ๑๖ให้ผู้ดำรงตำแหน่งดังต่อไปนี้เป็นผู้มีอำนาจอนุมัติการจ่ายเงิน(๑)สำนักงานประกันสังคม ให้เป็นอำนาจของเลขาธิการหรือผู้ซึ่งเลขาธิการมอบหมายที่เป็นข้าราชการพลเรือนสามัญของสำนักงานตำแหน่งประเภทบริหารหรือตำแหน่งประเภทอำนวยการหรือตำแหน่งประเภทวิชาการไม่ต่ำกว่าระดับชำนาญการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไป(๒)ศูนย์ ให้เป็นอำนาจของผู้อำนวยการศูนย์หรือผู้ซึ่งเลขาธิการหรือผู้ว่าราชการจังหวัดมอบหมายที่เป็นข้าราชการพลเรือนสามัญของศูนย์ตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปข้อ๑๙ การอนุมัติจ่ายเงินตามข้อ ๑๘ผู้อนุมัติต้องลงลายมือชื่ออนุมัติในหลักฐานการจ่ายหรือใบสำคัญคู่จ่ายหรือหลักฐานการขอรับชำระหนี้ทุกฉบับหรือลงลายมือชื่ออนุมัติในหลักฐานการจ่ายหรือใบสำคัญคู่จ่ายก็ได้ข้อ๒๐ การจ่ายเงินต้องมีหลักฐานการจ่ายไว้เพื่อประโยชน์ในการตรวจสอบข้อ๒๑ การจ่ายเงินให้แก่ผู้รับเงินทุกรายต้องมีการบันทึกรายการจ่ายเงินไว้ในบัญชีเงินสดหรือบัญชีเงินฝากธนาคารแล้วแต่กรณีในวันที่จ่ายเงินนั้นข้อ๒๒ ห้ามมิให้ผู้มีหน้าที่จ่ายเงินเรียกใบสำคัญคู่จ่ายหรือให้ผู้รับเงินลงลายมือชื่อรับเงินในหลักฐานการจ่ายโดยที่ยังมิได้มีการจ่ายเงินให้แก่ผู้มีสิทธิรับเงินหมวด ๖การเก็บรักษาเงิน ข้อ๒๓ ให้สำนักงานประกันสังคมเปิดบัญชีเงินฝากธนาคารดังนี้(๑)บัญชีเงินฝากออมทรัพย์ โดยใช้ชื่อบัญชีว่า เงินบริหารสำนักงานกองทุนเงินทดแทนบัญชีที่๑ เพื่อโอนเข้าบัญชี เงินบริหารสำนักงานกองทุนเงินทดแทนบัญชีที่๒(๒)บัญชีเงินฝากกระแสรายวัน โดยใช้ชื่อบัญชีว่า เงินบริหารสำนักงานกองทุนเงินทดแทนบัญชีที่๒ เพื่อเบิกจ่ายเป็นค่าใช้จ่ายตามข้อ ๑๖ ของระเบียบนี้(๓)บัญชีเงินฝากออมทรัพย์ โดยใช้ชื่อบัญชีว่า เงินค่าใช้จ่ายในการฟื้นฟูและส่งเสริมความปลอดภัยบัญชีที่๑ เพื่อโอนเข้าบัญชี เงินค่าใช้จ่ายในการฟื้นฟูและส่งเสริมความปลอดภัยบัญชีที่๒(๔)บัญชีเงินฝากกระแสรายวัน โดยใช้ชื่อบัญชีว่า เงินค่าใช้จ่ายในการฟื้นฟูและส่งเสริมความปลอดภัยบัญชีที่ ๒ เพื่อโอนเข้าบัญชี เงินค่าใช้จ่ายในการฟื้นฟูและส่งเสริมความปลอดภัยศูนย์ฟื้นฟูสมรรถภาพคนงานภาค..บัญชีที่๑ หรือเพื่อเบิกจ่ายเป็นค่าใช้จ่าย ตามข้อ ๑๖ ของระเบียบนี้ข้อ๒๔ ให้ศูนย์เปิดบัญชีเงินฝากธนาคารดังนี้(๑)บัญชีเงินฝากออมทรัพย์ โดยใช้ชื่อบัญชีว่า เงินค่าใช้จ่ายในการฟื้นฟูและส่งเสริมความปลอดภัยศูนย์ฟื้นฟูสมรรถภาพคนงานภาค..บัญชีที่๑ เพื่อโอนเข้าบัญชี เงินค่าใช้จ่ายในการฟื้นฟูและส่งเสริมความปลอดภัยศูนย์ฟื้นฟูสมรรถภาพคนงานภาค..บัญชีที่ ๒(๒)บัญชีเงินฝากกระแสรายวัน โดยใช้ชื่อบัญชีว่า เงินค่าใช้จ่ายในการฟื้นฟูและส่งเสริมความปลอดภัยศูนย์ฟื้นฟูสมรรถภาพคนงานภาค..บัญชีที่ ๒ เพื่อจ่ายเป็นค่าใช้จ่ายตามข้อ๑๖ ของระเบียบนี้ข้อ๒๕ เมื่อสำนักงานประกันสังคมได้รับจัดสรรเงินตามข้อ๑๑ แล้วให้เลขาธิการสั่งจ่ายเงินจาก บัญชีเงินกองทุนเงินทดแทนบัญชีที่๒ เข้าบัญชี เงินบริหารสำนักงานกองทุนเงินทดแทนบัญชีที่๑ หรือบัญชี เงินค่าใช้จ่ายในการฟื้นฟูและส่งเสริมความปลอดภัยบัญชีที่๑ข้อ๒๖ ให้สำนักงานและศูนย์มีเงินสดไว้เพื่อใช้จ่ายณสำนักงานภายในวงเงินไม่เกินหนึ่งแสนบาทและไม่เกินห้าหมื่นบาทตามลำดับโดยเบิกจากบัญชีเงินบริหารสำนักงานกองทุนเงินทดแทนบัญชีที่ ๒ หรือบัญชีเงินค่าใช้จ่ายในการฟื้นฟูและส่งเสริมความปลอดภัยบัญชีที่ ๒ หรือบัญชี เงินค่าใช้จ่ายในการฟื้นฟูและส่งเสริมความปลอดภัยศูนย์ฟื้นฟูสมรรถภาพคนงานภาค.. บัญชีที่ ๒หมวด ๗การสั่งจ่ายเงิน ข้อ ๒๗ การสั่งจ่ายเงินจากบัญชี เงินบริหารสำนักงานกองทุนเงินทดแทนบัญชีที่ ๒ หรือบัญชีเงินค่าใช้จ่ายในการฟื้นฟูและส่งเสริมความปลอดภัยบัญชีที่ ๒ ให้มีผู้ลงลายมือชื่อในเช็คร่วมกันสองคน คือ ผู้อำนวยการกองคลังหรือผู้ซึ่งเลขาธิการมอบหมายที่เป็นข้าราชการพลเรือนสามัญของสำนักงานตำแหน่งประเภทวิชาการไม่ต่ำกว่าระดับชำนาญการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปหนึ่งคนกับข้าราชการพลเรือนสามัญของสำนักงานตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปอีกหนึ่งคนสำหรับจำนวนเงินที่สั่งจ่ายครั้งหนึ่งไม่เกินห้าแสนบาทถ้าจำนวนเงินที่สั่งจ่ายมีจำนวนเกินกว่าห้าแสนบาทให้เลขาธิการหรือรองเลขาธิการหรือผู้ซึ่งเลขาธิการมอบหมายที่เป็นข้าราชการพลเรือนสามัญตำแหน่งประเภทวิชาการไม่ต่ำกว่าระดับเชี่ยวชาญหนึ่งคนลงลายมือชื่อร่วมกับผู้อำนวยการกองคลังหรือผู้ซึ่งเลขาธิการมอบหมายที่เป็นข้าราชการพลเรือนสามัญของสำนักงานตำแหน่งประเภทวิชาการไม่ต่ำกว่าระดับชำนาญการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปอีกหนึ่งคนข้อ๒๘ การสั่งจ่ายเงินจากบัญชี เงินค่าใช้จ่ายในการฟื้นฟูส่งเสริมความปลอดภัยศูนย์ฟื้นฟูสมรรถภาพคนงานภาค..บัญชีที่ ๒ ต้องมีผู้ลงลายมือชื่อในเช็คร่วมกันสองคนคือผู้อำนวยการศูนย์หรือผู้ซึ่งเลขาธิการหรือผู้ว่าราชการจังหวัดมอบหมายที่เป็นข้าราชการพลเรือนสามัญของศูนย์ตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปหนึ่งคนกับผู้ซึ่งผู้อำนวยการศูนย์มอบหมายที่เป็นข้าราชการพลเรือนสามัญของศูนย์ตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปอีกหนึ่งคนสำหรับจำนวนเงินที่สั่งจ่ายครั้งหนึ่งไม่เกินห้าแสนบาทถ้าจำนวนเงินที่สั่งจ่ายมีจำนวนเกินกว่าห้าแสนบาทให้ผู้ว่าราชการจังหวัดหรือรองผู้ว่าราชการจังหวัดหรือปลัดจังหวัดหนึ่งคนลงลายมือชื่อร่วมกับผู้อำนวยการศูนย์หรือผู้ซึ่งเลขาธิการหรือผู้ว่าราชการจังหวัดมอบหมายที่เป็นข้าราชการพลเรือนสามัญของศูนย์ตำแหน่งประเภทวิชาการตั้งแต่ระดับปฏิบัติการหรือตำแหน่งประเภททั่วไปไม่ต่ำกว่าระดับชำนาญงานหรือเทียบเท่าขึ้นไปอีกหนึ่งคนหมวด ๘การบัญชีและการพัสดุ ข้อ๒๙ การบัญชีให้ถือปฏิบัติดังนี้(๑)ให้กองคลังจัดทำงบการเงินเพื่อดำเนินงานกองทุนเงินทดแทนและงบการเงินค่าใช้จ่ายในการฟื้นฟูและส่งเสริมความปลอดภัยเสนอเลขาธิการเพื่อทราบภายในวันที่เจ็ดของเดือนถัดไป(๒)ให้ศูนย์จัดทำงบการเงินค่าใช้จ่ายในการฟื้นฟูและส่งเสริมความปลอดภัยส่งให้กองคลังภายในวันที่ห้าของเดือนถัดไป(๓)ให้กองคลังรวบรวมและจัดทำงบการเงินรวมเงินเพื่อดำเนินงานกองทุนเงินทดแทนและงบการเงินรวมเงินค่าใช้จ่ายในการฟื้นฟูและส่งเสริมความปลอดภัยส่งให้กองบริหารการเงินและการบัญชีภายในวันที่สิบของเดือนถัดไปการบัญชีนอกเหนือจากวรรคหนึ่งให้ถือปฏิบัติตามมาตรฐานการบัญชีภาครัฐที่กระทรวงการคลังกำหนดโดยอนุโลมข้อ๓๐ ให้กองคลังปิดบัญชีตามข้อ ๒๙และจัดทำงบการเงินรวมเงินกองทุนเพื่อบริหารกองทุนเงินทดแทนของปีงบประมาณที่ล่วงมาแล้ว ภายในสี่สิบห้าวันนับแต่วันสิ้นปีปฏิทินส่งกองบริหารการเงินและการบัญชีเพื่อรวบรวมจัดทำงบการเงินรวมกองทุนเงินทดแทนข้อ๓๑ การพัสดุให้ถือปฏิบัติตามกฎหมายว่าด้วยการจัดซื้อจัดจ้างและการบริหารพัสดุภาครัฐหมวด ๙การควบคุมและการรายงานผล ข้อ๓๒ ให้มีการตรวจสอบภายในเกี่ยวกับการเงินการบัญชี และการพัสดุของเงินกองทุนเพื่อบริหารกองทุนเงินทดแทนและรายงานผลการตรวจสอบให้เลขาธิการทราบปีละสามครั้ง ภายในสามสิบวันหลังจากสิ้นงวดแต่ละงวดข้อ ๓๓ การควบคุมวัสดุ ครุภัณฑ์ให้ถือปฏิบัติตามกฎหมายว่าด้วยการจัดซื้อจัดจ้างและการบริหารพัสดุภาครัฐประกาศณ วันที่ ๑๐ พฤศจิกายน พ.ศ. ๒๕๖๐สุรเดช วลีอิทธิกุลประธานกรรมการกองทุนเงินทดแทนพรวิภา/ภวรรณตรี/จัดทำ๔มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๑๓ ง/หน้า ๓/๑๙ ธันวาคม ๒๕๖๐